Rettens dom (Anden Afdeling) af 12. marts 2020 –

XB mod ECB

(Sag T-484/18)

»Personalesag – ansatte ved ECB – løn – husstandstillæg – børnetilskud – uddannelsestillæg – uddannelsestillæg og førskoletillæg – adgang – afslag på ansøgningerne om at oppebære disse ydelser – ansættelsesvilkårene for midlertidigt ansatte – vilkår og regler for midlertidig ansættelse

1. Tjenestemandssager – dom om annullation – retsvirkninger – forpligtelse til at træffe foranstaltninger til opfyldelse heraf – påstand om betaling af beløb svarende til de krævede familietillæg – påstanden fremsat for tidligt (Art. 266, stk. 1, TEUF) (jf. præmis 28 og 29)

2. Tjenestemænd – ligebehandlingsprincippet – princippet om forbud mod forskelsbehandling – forbindelse mellem disse to principper (jf. præmis 49)

3. EU-ret – principper – ligebehandling – tilsidesættelse – begreb – forskellig behandling af retlige og faktiske situationer, som ikke er væsentligt forskellige, eller ens behandling af forskellige situationer – ingen objektiv begrundelse – bedømmelse i lyset af genstanden for og formålet med den pågældende bestemmelse (jf. præmis 50 og 51)

4. Tjenestemænd – ligebehandling – EU-institutionernes beføjelse til at skabe forskellige personalekategorier svarende til deres legitime behov – statusforskelle mellem de forskellige personalekategorier beskæftiget i Unionen – visse af disse kategoriers eksklusive adgang til visse fordele og garantier – forskelsbehandling – foreligger ikke (jf. præmis 52 og 82)

5. Tjenestemænd – ansatte ved Den Europæiske Centralbank – midlertidigt ansatte – specifik status, som er forskellig fra status for indehaverne af tidsbestemte eller tidsubestemte ansættelseskontrakter – berettigelse – forskelsbehandling – foreligger ikke (Ansættelsesvilkårene for Den Europæiske Centralbanks ansatte, bilag II b; Den Europæiske Centralbanks regler for midlertidigt ansatte) (jf. præmis 55, 60, 63-66, 81 og 88)

6. Grundrettigheder – Den Europæiske Unions charter om grundlæggende rettigheder – artikel 24 – børns rettigheder – pligt for EU’s institutioner til at indføre en særlig ordning for familietillæg – foreligger ikke (Den Europæiske Unions charter om grundlæggende rettigheder, art. 24) (jf. præmis 91)

7. Tjenestemænd – beskatning af vederlag – fradrag for forsørgelsesberettiget barn – betingelser for tildeling – faktisk udbetaling af børnetilskud (Rådets forordning nr. 260/68, art. 3, stk. 4, afsnit 2d) (jf. præmis 102-104)

8. Tjenestemænd – beskatning af vederlag – selvstændig ordning – ligebehandling – grænser – uligheder, som eventuelt kan opstå på grund af overlapning af Fællesskabets skatteregler og de nationale skatteregler – uden betydning (jf. præmis 108)

9. Tjenestemænd – ansatte ved Den Europæiske Centralbank – repræsentation – personaleudvalg – obligatorisk høring – rækkevidde –administrationens forpligtelse til at følge personaleudvalgets bemærkninger – foreligger ikke (Rådets direktiv 1999/70, bilag, § 9, stk. 4) (jf. præmis 120 og 121)

Angående

Søgsmål støttet på artikel 270 TEUF og på artikel 50a i statutten for Den Europæiske Unions Domstol med påstand dels om annullation af ECB’s afgørelser af 6. november 2017 og af 4. december 2017 om afslag på tildeling af visse ydelser og, i givet fald, af ECB’s afgørelser af 2. februar 2018 om afslag på en ansøgning om fornyet administrativ gennemgang og af 5. juni 2018 om afslag på en ansøgning i henhold til klageproceduren, dels om, at ECB tilpligtes at udbetale de beløb, der svarer til disse ydelser.

Konklusion

1) Den Europæiske Centralbank frifindes.